Asiyesikia la mkuu huvunjika guu

ASIYESIKIA LA MKUU HUVUNJIKA GUU

Methali hii inamaanisha kuwa siku zote usiposikia wasia wa wakubwa wako mabaya yatakukumba. Methali hii inatumika kukanya watu dhidhi ya kutosikia mawaidha, wasikuje kujuta baadae maishani. 

Katika kitongoji cha Bima, palishi mwanamwali mmoja aliyeitwa Kipusa. Ama kweli Kipusa alifanana na jina lake kwani alikuwa mrembo mno. Urembo wake haungeweza kufananishwa. Watu wengi walimsifia Kipusa kwa uzuri wake na bidii yake katika kazi zake za nyumbani. Lakini siku zote, hakukosa kasoro kwani Kipusa alikuwa na tabia ya kupenda wanaume hasa waume waliooa. Wenziwe walijaribu kumkanya mwanamwali huyo lakini juhudi zao ziliambulia patupu kwani hakusikia la mwadhini wala la mteka maji msikitini.

Tabia hii aliendeleza kwa miaka mingi mpaka watu wakachoka kuongea nae na wakaamua kumuachia  dunia imfunze na kumpa kichapo cha haki. Kipusa alianza kuwa na vidonda mwilini na akakonda kama ng'onda. 

Baada ya mwezi mmoja Kipusa, alikata kamba kwa sababu alikuwa mbishi. Kila alipoambiwa aende hospitali kutibiwa, alidai kuwa si ugonjwa bali ni maadui zake wameamua kumkandamiza. Tunaweza kupata funzo kubwa katika kisa hiki kuwa kila unapoambiwa kuwa kitu si kizuri usiendeleze. Unafaa utilie maanani mawaidha unayopewa.